Tärkeä oikeudellinen huomautus

|

52008PC0477

Ehdotus neuvoston asetus lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 74/2004 muuttamisesta  /* KOM/2008/0477 lopull. */

	[pic] | EUROOPAN YHTEISÖJEN KOMISSIO |Bryssel 18.7.2008KOM(2008) 477 lopullinenEhdotusNEUVOSTON ASETUSlopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 74/2004 muuttamisesta(komission esittämä)PERUSTELUT1. EHDOTUKSEN TAUSTA-  Ehdotuksen perustelut ja tavoitteetTämä ehdotus koskee muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004, jäljempänä ’perusasetus’, soveltamista Intiasta peräisin olevien puuvillan tyyppisten vuodeliinavaatteiden tuontia koskevassa menettelyssä.-  Yleinen taustaEhdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti.-  Voimassa olevat aiemmat säännöksetNeuvoston asetus (EY) N:o 74/2004[1], sellaisena kuin se on muutettuna neuvoston asetuksilla (EY) N:o 2143/2004[2], (EY) N:o 122/2006[3] ja (EY) N:o 1840/2006[4], lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa.Ehdotus uuden vientiä harjoittavan tuottajan kohtelun myöntämisestä yhteisöön suuntautuvassa viennissä.-  Johdonmukaisuus unionin muiden politiikkojen ja tavoitteiden kanssaEi sovelleta.2. ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI-  Asianomaisten osapuolten kuuleminenHakijoille ja yhteisön tuotannonalalle on ilmoitettu tutkimuksen tuloksista, ja niillä on ollut mahdollisuus esittää huomautuksensa.-  Asiantuntija-avun hankkiminen ja käyttäminenUlkopuolisia asiantuntijoita ei tarvittu.-  Vaikutusten arviointiEhdotus perustuu perusasetuksen täytäntöönpanoon.Perusasetuksessa ei säädetä yleisestä vaikutusten arvioinnista, mutta siinä on kattava luettelo edellytyksistä, jotka on arvioitava.3. EHDOTUKSEEN LIITTYVÄT OIKEUDELLISET NÄKÖKOHDAT-  Ehdotetun toimen lyhyt kuvausNeuvosto otti asetuksella (EY) N:o 74/2004 käyttöön lopullisen tasoitustullin Intiasta peräisin olevien puuvillan tyyppisten vuodeliinavaatteiden tuonnissa yhteisöön.Alkuperäisessä tutkimuksessa vientiä harjoittavista tuottajista valittiin otos, koska asianomaisen tuotteen viejiä/tuottajia oli Intiassa runsaasti. Otokseen valituille yrityksille määrättiin 4,4–10,4 prosentin suuruiset yksilölliset tullit ja muille yhteistyössä toimineille mutta otokseen kuulumattomille yrityksille puolestaan 7,6 prosentin suuruinen tulli. Yrityksille, jotka eivät joko ilmoittautuneet tai eivät toimineet yhteistyössä tutkimuksessa, määrättiin 10,4 prosentin jäännöstulli.Neuvoston asetuksen (EY) N:o 74/2004 2 artiklassa annetaan sellaisille intialaisille viejille/tuottajille, jotka täyttävät samassa artiklassa vahvistetut edellytykset, mahdollisuus tulla kohdelluiksi samalla tavoin kuin otokseen kuulumattomat, yhteistyössä toimineet yritykset, jäljempänä ’uuden viejän asema’.Neuvoston asetusta (EY) N:o 74/2004 on muutettu kolme kertaa neuvoston asetuksilla (EY) N:o 2143/2004, (EY) N:o 122/2006 ja (EY) N:o 1840/2006. Kaikilla kolmella asetuksella lisättiin neuvoston asetuksen (EY) N:o 74/2004 liitteessä olevaan luetteloon intialaisista vientiä harjoittavista tuottajista niiden Intiasta peräisin olevaa tarkasteltavana olevaa tuotetta vievien yritysten nimet, jotka täyttivät kyseisen asetuksen vaatimukset.Uuden viejän asemaa hakeneista 20 intialaisesta viejästä/tuottajasta kaksi esitti sellaisen riittäväksi katsotun näytön, jonka perusteella neuvoston asetusta (EY) N:o 74/2004 voidaan muuttaa lisäämällä niiden nimet luetteloon yrityksistä, joihin sovelletaan 7,6 prosentin painotettua keskimääräistä tullia.Tästä syystä ehdotetaan, että neuvosto hyväksyisi liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian.-  OikeusperustaNeuvoston asetus (EY) N:o 2026/97, annettu 6 päivänä lokakuuta 1997, muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004.-  ToissijaisuusperiaateEhdotus kuuluu yhteisön yksinomaiseen toimivaltaan. Toissijaisuusperiaatetta ei siksi sovelleta.-  SuhteellisuusperiaateEhdotus on suhteellisuusperiaatteen mukainen seuraavista syistä:Toimintatapa on kuvattu edellä mainituissa asetuksissa, eikä mahdollisuutta kansallisiin päätöksiin anneta.Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta.-  Sääntelytavan valintaEhdotettu säädöslaji: asetus.Muut sääntelytavat eivät tule kyseeseen seuraavasta syystä:Edellä mainitussa perusasetuksessa ei säädetä muista vaihtoehdoista.4. TALOUSARVIOVAIKUTUKSETEhdotus ei vaikuta yhteisön talousarvioon.EhdotusNEUVOSTON ASETUSlopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 74/2004 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97[5], jäljempänä ’perusasetus’,ottaa huomioon lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa 13 päivänä tammikuuta 2004 annetun neuvoston asetuksen (EY) N:o 74/2004[6] 2 artiklan,ottaa huomioon komission ehdotuksen, jonka komissio on tehnyt neuvoa-antavaa komiteaa kuultuaan,sekä katsoo seuraavaa:A. AIKAISEMPI MENETTELY(1) Neuvosto otti asetuksella (EY) N:o 74/2004[7], jäljempänä ’alkuperäistä tullia koskeva asetus’ käyttöön lopullisen tasoitustullin Intiasta peräisin olevien, CN-koodeihin ex 6302 21 00 (taric-koodit 6302 21 00 81, 6302 21 00 89), ex 6302 22 90 (taric-koodi 6302 22 90 19), ex 6302 31 00 (taric-koodi 6302 31 00 90) ja ex 6302 32 90 (taric-koodi 6302 32 90 19) kuuluvien puuvillan tyyppisten vuodeliinavaatteiden tuonnissa yhteisöön. Koska tutkimuksessa yhteistyössä toimineita Intiasta peräisin olevan tarkasteltavana olevan tuotteen vientiä harjoittavia tuottajia oli paljon, valittiin neuvoston asetuksen (EY) N:o 2026/97, jäljempänä ’perusasetus’[8] 27 artiklan mukaisesti otos, johon kuuluneille yrityksille määrättiin 4,4–10,4 prosentin suuruiset yksilölliset tullit, kun taas muille yhteistyössä toimineille mutta otokseen kuulumattomille yrityksille määrättiin 7,6 prosentin suuruinen tulli. Kaikkiin muihin yrityksiin sovelletaan 10,4 prosentin suuruista jäännöstullia.(2) Neuvoston asetuksen (EY) N:o 74/2004 2 artiklassa säädetään, että jos uusi intialainen vientiä harjoittava tuottaja toimittaa komissiolle riittävät tiedot siitä, että se ei ole vienyt yhteisöön 1 artiklan 1 kohdassa kuvattuja tuotteita tutkimusajanjakson eli 1 päivän lokakuuta 2001 ja 30 päivän syyskuuta 2002 välisenä aikana (ensimmäinen edellytys), että se ei ole etuyhteydessä yhteenkään intialaiseen viejään tai tuottajaan, johon sovelletaan kyseisellä asetuksella käyttöön otettuja tukien vastaisia toimenpiteitä (toinen edellytys) ja että se on tosiasiallisesti vienyt tarkasteltavana olevia tuotteita yhteisöön toimenpiteiden perustana olevan tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi yhteisöön (kolmas edellytys), kyseisen asetuksen 1 artiklan 3 kohtaa voidaan muuttaa vahvistamalla asianomaisille uusille vientiä harjoittaville tuottajille sama tulli kuin se, jota sovelletaan tutkimuksessa yhteistyössä toimineisiin mutta otokseen kuulumattomiin yrityksiin, eli 7,6 prosentin tulli.(3) Alkuperäistä tullia koskevaa asetusta on muutettu kolme kertaa neuvoston asetuksilla (EY) N:o 2143/2004[9], (EY) N:o 122/2006[10] ja (EY) N:o 1840/2006[11]. Kaikilla kolmella asetuksella lisättiin alkuperäistä tullia koskevan asetuksen liitteeseen niiden tarkasteltavana olevaa tuotetta vievien yritysten nimet, jotka täyttivät kyseisen asetuksen vaatimukset.B. UUSIEN VIEJIEN/TUOTTAJIEN PYYNNÖT(4) Edellisen asetusmuutoksen julkaisemisen jälkeen kaksikymmentä intialaista yritystä on pyytänyt, että niille myönnettäisiin sama asema, jäljempänä ’uuden viejän asema’, kuin tutkimuksessa yhteistyössä toimineille mutta otokseen kuulumattomille yrityksille.(5) Kyseiset 20 hakijaa olivat:Hakijayritys | Paikkakunta |K.K.P. Textiles Limited | Tamil Nadu |Kashmiri Lal Tarun Khanna PVT LTD | Amritsar |Premier Polyweaves Private Limited | Coimbatore |Home Fashions International | Kerala |Y.J. Enterprises | Mumbai |KaLaM Designs | Ahmedabad |Himatsingka Linens | Bangalore |S.K.T. Textile Mills | Coimbatore |Shetty Garments Private Ltd. | Mumbai |TAVOY Workwear | Mumbai |Orient Craft Limited | Haryana |GHCL Limited | Gujarat |Indo Count Industries Limited | Mumbai |Vijayeswari Textiles Limited | Coimbatore |Nest Exim | Mumbai |Prakash Textiles | Coimbatore |Prakash Woven Private Limited. | Coimbatore |Sotexpa Qualidis Textiles India Private Ltd | Coimbatore |BKS Textiles Pvt. Ltd | Coimbatore |JDA Textiles | Chennai |(6) Edellä mainituista yrityksistä yksitoista ei vastannut kyselyyn, jonka avulla pyrittiin varmistamaan, että ne täyttivät neuvoston asetuksen (EY) N:o 74/2004 2 artiklassa asetetut edellytykset, ja niiden pyynnöt oli sen vuoksi hylättävä.(7) Muut yhdeksän yritystä palauttivat kyselylomakkeen asianmukaisesti täytettynä, ja uuden viejän aseman myöntämistä niille harkittiin.(8) Edellä mainituista intialaisista viejistä/tuottajista kaksi toimitti riittäväksi katsotun näytön siitä, että ne täyttävät alkuperäistä tullia koskevassa asetuksessa vahvistetut edellytykset ja niille voitiin sen vuoksi vahvistaa sama tulli kuin tutkimuksessa yhteistyössä toimineille mutta otokseen kuulumattomille yrityksille (7,6 prosenttia), minkä vuoksi nämä yritykset voitiin lisätä neuvoston asetuksen (EY) N:o 74/2004, sellaisena kuin se on muutettuna neuvoston asetuksilla (EY) N:o 2143/2004, (EY) N:o 122/2006 ja (EY) N:o 1840/2006, liitteessä olevaan vientiä harjoittavien tuottajien luetteloon.(9) Muiden seitsemän yrityksen pyynnöt, jotka koskivat uuden vientiä harjoittavan tuottajan asemaa, hylättiin jäljempänä esitettävistä syistä.(10) Kaksi yritystä ei pystynyt esittämään näyttöä siitä, että ne olivat vieneet tarkasteltavana olevaa tuotetta yhteisöön tutkimusajanjakson jälkeen tai että niillä oli peruuttamaton sopimusvelvoite merkittävän tuotemäärän viemiseksi yhteisöön. Näin ollen ne eivät täyttäneet kolmatta edellytystä.(11) Yksi yritys ei pystynyt toimittamaan myyntireskontraa tarkasteltavana olevalta ajanjaksolta eikä siis pystynyt osoittamaan, ettei se ollut vienyt tarkasteltavana olevaa tuotetta tutkimusajanjakson aikana. Toisen yrityksen todettiin vieneen tarkasteltavana olevaa tuotetta tutkimusajanjakson aikana. Nämä yritykset eivät sen vuoksi täyttäneet ensimmäistä edellytystä.(12) Yksi yritys vastasi kyselyyn määräajan jälkeen, ja sen esittämästä pyynnöstä puuttui keskeisiä asiakirjoja. Eräs toinen yritys ei vastannut puutteista ilmoittavaan kirjeeseen, jossa pyydettiin lisätietoja. Nämä kaksi yritystä eivät näin ollen toimittaneet riittävää näyttöä alkuperäistä tullia koskevassa asetuksessa vahvistettujen edellytysten täyttämisestä.(13) Yhden yrityksen todettiin olevan etuyhteydessä yritykseen, jonka nimi on alkuperäistä tullia koskevassa asetuksessa, ja sen esittämä uuden viejän asemaa koskeva pyyntö oli hylättävä, koska se ei täyttänyt toista edellytystä.(14) Yrityksille, joille ei myönnetty uuden viejän asemaa, ilmoitettiin tähän päätökseen johtaneet syyt, ja niille annettiin tilaisuus esittää näkökantansa kirjallisesti.(15) Kaikki asianomaisten osapuolten esittämät väitteet ja kannanotot tutkittiin ja otettiin asianmukaisesti huomioon aina, kun se oli perusteltua,ON ANTANUT TÄMÄN ASETUKSEN:1 artiklaLisätään seuraavat yritykset neuvoston asetuksen (EY) N:o 74/2004 liitteessä olevaan luetteloon intialaisista tuottajista:Yritys | Paikkakunta |Home Fashions International | Kerala |GHCL Ltd. | Gujarat |2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta.Neuvoston puolestaPuheenjohtaja […] [1] EUVL L 12, 17.1.2004, s. 1.[2] EUVL L 370, 17.12.2004, s. 1.[3] EUVL L 22, 26.1.2006, s. 3.[4] EUVL L 355, 15.12.2006, s. 4.[5] EYVL L 288, 21.10.1997, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).[6] EUVL L 12, 17.1.2004, s. 1, asetus sellaisena kuin se on viimeksi muutettuna asetuksella (EY) N:o 1840/2006 (EUVL L 355, 15.12.2006, s. 4).[7] EUVL L 12, 17.1.2004, s. 1.[8] Neuvoston asetus (EY) N:o 2026/97, EYVL L 228, 21.10.1997, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).[9] EUVL L 370, 17.12.2004, s. 1.[10] EUVL L 22, 26.1.2006, s. 3.[11] EUVL L 355, 15.12.2006, s. 4.


title: Ehdotus neuvoston asetus perustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) (Kodifioitu toisinto)

text:
Tärkeä oikeudellinen huomautus

|

52007PC0753

	[pic] | EUROOPAN YHTEISÖJEN KOMISSIO |Bryssel 27.11.2007KOM(2007) 753 lopullinen2007/0265 (CNS)EhdotusNEUVOSTON ASETUSperustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) (Kodifioitu toisinto)(komission esittämä)PERUSTELUT1. Komissio pitää Kansalaisten Eurooppa -hankkeen kannalta tärkeänä yhteisön lainsäädännön yksinkertaistamista ja selkeyttämistä, jotta siitä saataisiin yksiselitteisempää ja luettavampaa tavallisille kansalaisille. Kansalaiset saisivat näin uusia mahdollisuuksia ja tilaisuuksia käyttää lainsäädännön heille tarjoamia erityisiä oikeuksia.Tätä tavoitetta ei voida saavuttaa niin kauan kuin useita kertoja ja usein huomattavilta osin muutettuja säännöksiä ei ole koottu yhteen, vaan niitä on etsittävä sekä alkuperäisestä säädöksestä että siihen myöhemmin tehdyistä muutoksista. Voimassa olevien säännösten selvittämiseksi on sen vuoksi tutkittava ja vertailtava suuri määrä säädöksiä.Useita kertoja muutetut säädökset on tästä syystä kodifioitava, jotta yhteisön oikeus olisi selkeää ja luettavaa.2. Tämän vuoksi komissio on 1 päivänä huhtikuuta 1987 tekemällään päätöksellä[1] antanut henkilöstölleen ohjeet toteuttaa säädösten kodifiointi viimeistään sen jälkeen, kun niitä on muutettu kymmenen kertaa. Komissio on lisäksi korostanut, että tämä on vähimmäissääntö, sillä yhteisön oikeuden selkeyden ja ymmärrettävyyden edistämiseksi yksiköiden olisi pyrittävä kodifioimaan niiden vastuulla olevat tekstit mahdollisimman lyhyin väliajoin.3. Tämä vahvistettiin Eurooppa-neuvoston puheenjohtajan Edinburghin huippukokouksessa joulukuussa 1992 esittämissä päätelmissä[2], joissa korostettiin kodifioinnin merkitystä, koska sillä taataan oikeusvarmuus tiettynä ajankohtana tiettyyn kysymykseen sovellettavasta lainsäädännöstä.Kodifiointi on toteutettava noudattaen kokonaisuudessaan yhteisön tavanomaista lainsäädäntömenettelyä.Koska kodifioinnissa ei saa muuttaa kodifioitavien säädösten asiasisältöä, Euroopan parlamentti, neuvosto ja komissio ovat sopineet 20 päivänä joulukuuta 1994 tehdyllä toimielinten välisellä sopimuksella nopeutetusta käsittelymenettelystä, jonka mukaisesti kodifioidut säädökset voidaan antaa nopeasti.4. Tällä ehdotuksella on tarkoitus kodifioida perustamissopimuksen 85 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) 25 päivänä helmikuuta 1992 annettu neuvoston asetus (ETY) N:o 479/92[3]. Uudella asetuksella korvataan siihen sisällytetyt säädökset[4]. Kodifioitavien säädösten asiasisältöä ei ole muutettu tässä ehdotuksessa, vaan niihin on yhdistettäessä tehty ainoastaan kodifioinnin edellyttämät muodolliset muutokset .5. Kodifiointiehdotus on laadittu kaikilla virallisilla kielillä asetuksen (ETY) N:o 479/92 ja sen muuttamisesta annettujen säädösten alustavan koonnelman pohjalta. Koonnelman on laatinut Euroopan yhteisöjen virallisten julkaisujen toimisto tietojenkäsittelyjärjestelmää käyttäen. Siltä osin kuin artikloja on numeroitu uudelleen, vanhojen ja uusien numeroiden vastaavuus esitetään kodifioidun asetuksen liitteessä II.ê 479/92 (mukautettu)2007/0265 (CNS)EhdotusNEUVOSTON ASETUSperustamissopimuksen Ö 81 Õ artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen Ö 83 Õ artiklan,ottaa huomioon komission ehdotuksen,ottaa huomioon Euroopan parlamentin lausunnon[5],ottaa huomioon Euroopan talous- ja sosiaalikomitean lausunnon[6],sekä katsoo seuraavaa:ê1.  Perustamissopimuksen 85 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) 25 päivänä helmikuuta 1992 annettua neuvoston asetusta (ETY) N:o 479/92[7] on muutettu useita kertoja ja huomattavilta osilta[8]. Sen vuoksi olisi selkeyden ja järkeistämisen takia kodifioitava mainittu asetus.ê 479/92 johdanto-osan 1 kappale (mukautettu)2.  Perustamissopimuksen Ö 81 Õ artiklan 3 kohdan mukaisesti voidaan julistaa, ettei perustamissopimuksen Ö 81 Õ artiklan 1 kohtaa sovelleta niihin sopimusten, päätösten ja yhdenmukaistettujen menettelytapojen ryhmiin, jotka täyttävät perustamissopimuksen Ö 81 Õ artiklan 3 kohdassa määrätyt edellytykset.ê 479/92 johdanto-osan 2 kappale (mukautettu)3.  Perustamissopimuksen Ö 83 artiklan Õ mukaisesti sen Ö 81 Õ artiklan 3 kohdan soveltamista koskevat säännökset on annettava asetuksella Ö tai direktiivillä Õ. Perustamissopimuksen Ö 83 Õ artiklan 2 kohdan b alakohdan mukaisesti Ö kyseisissä säännöksissä Õ on vahvistettava perustamissopimuksen Ö 81 Õ artiklan 3 kohdan soveltamista koskevat yksityiskohtaiset säännöt ottaen huomioon yhtäältä tarve turvata tehokas valvonta ja toisaalta tarve yksinkertaistaa hallintoa niin paljon kuin mahdollista. Perustamissopimuksen Ö 83 Õ artiklan 2 kohdan d alakohdan mukaisesti Ö kyseisissä säännöksissä Õ on määriteltävä komission ja yhteisön tuomioistuimen tehtävänjako.ê 479/92 johdanto-osan 3 kappale4.  Merenkulun linjaliikenne on pääomavaltainen ala. Konttikuljetukset ovat lisänneet yhteistyön ja rationalisoinnin tarvetta. Jäsenvaltioiden kauppalaivaston on saavutettava riittävät taloudelliset edut, jotta ne kykenisivät kilpailemaan linjaliikenteen maailmanlaajuisilla markkinoilla.ê 479/925.  Konsortioiden tarjoamien meriliikenteen palvelujen käyttäjät voivat saada osan tuottavuuden ja palvelun paranemisesta koituvasta hyödystä erityisesti liikennöinnin säännöllisyyden, korkeammista kapasiteetin käyttöasteista aiheutuvan kustannusten alenemisen sekä alusten ja laitteiston paranemisesta johtuvan palvelun laadun paranemisen kautta.ê 479/92 johdanto-osan 8 ja 9 kappale (mukautettu)6.  Komissiolla Ö on Õ oltava oikeus julistaa asetuksella, että perustamissopimuksen Ö 81 Õ artiklan 1 kohtaa ei sovelleta tiettyihin sopimusten, päätösten ja yhdenmukaistettujen menettelytapojen ryhmiin sellaisen yritysten välisen yhteistyön helpottamiseksi, joka on taloudellisesti toivottavaa ja jolla ei ole kilpailupolitiikan kannalta haitallisia vaikutuksia. Komissiolla Ö on Õ oltava mahdollisuus tiiviissä ja jatkuvassa yhteydessä jäsenvaltioiden toimivaltaisten viranomaisten kanssa määritellä tarkasti näiden poikkeusten soveltamisala sekä niihin liittyvät edellytykset.ê 479/92 johdanto-osan 10 kappale (mukautettu)7.  Merenkulkualan linjaliikenteen konsortiot ovat muodoltaan erityisiä ja moniulotteisia yhteisyrityksiä. Eri tilanteissa tehdyt konsortiosopimukset poikkeavat toisistaan huomattavasti. Konsortiosopimusten osapuolet vaihtuvat usein ja näiden sopimusten soveltamisalaa, toimintaa ja määräyksiä muutetaan nopeassa tahdissa. Komission Ö on Õ tämän vuoksi vastattava niiden konsortioiden määrittelystä määräajoin, joihin ryhmäpoikkeusta on sovellettava.ê 479/92 johdanto-osan 11 kappale (mukautettu)8.  Sen varmistamiseksi, että kaikki perustamissopimuksen Ö 81 Õ artiklan 3 kohdassa vahvistetut edellytykset täyttyvät, ryhmäpoikkeuksiin olisi liitettävä ehtoja, joiden avulla taataan, että kohtuullinen osa hyödystä välittyy rahdinantajille ja ettei kilpailua poisteta,ê 479/92ON ANTANUT TÄMÄN ASETUKSEN:1 artiklaê 479/92 (mukautettu)1. Komissio voi perustamissopimuksen Ö 81 Õ artiklan 3 kohdan mukaisesti asetuksella julistaa, ettei Ö 81 Õ artiklan 1 kohtaa sovelleta tiettyihin yritysten välisten sopimusten, yritysten yhteenliittymien päätösten ja yhdenmukaistettujen menettelytapojen ryhmiin, joiden tarkoituksena on edistää linjaliikennettä harjoittavien varustamoiden välistä yhteistyötä tai aloittaa tällainen yhteistyö meriliikenteen palvelujen yhteisen järjestämisen alalla varustamoiden toiminnan rationalisoimiseksi teknisten, toiminnallisten tai kaupallisten järjestelyjen avulla, lukuun ottamatta hintojen vahvistamista (konsortiot).2. Edellä 1 kohdan mukaisesti annetussa asetuksessa on määriteltävä, mihin sopimusten, päätösten ja yhdenmukaistettujen menettelytapojen ryhmiin sitä sovelletaan ja täsmennettävä, millä edellytyksillä niille myönnetään poikkeus perustamissopimuksen Ö 81 Õ artiklan 1 kohdan soveltamisesta mainitun artiklan 3 kohdan mukaisesti.2 artikla1. Edellä 1 artiklan mukaisesti annettua asetusta sovelletaan viiden vuoden ajan sen voimaantulopäivästä alkaen.2. Ö Edellä 1 kohdan mukaisesti annettu asetus Õ voidaan kumota tai sitä voidaan muuttaa, jos jokin sen antamisen perusteena olleista olennaisista seikoista muuttuu.ê 479/923 artiklaEdellä 1 artiklan mukaisesti annettuun asetukseen voi sisältyä säännös, jonka mukaan sitä sovelletaan taannehtivasti sen voimaantulopäivänä olemassa olleisiin sopimuksiin, päätöksiin ja yhdenmukaistettuihin menettelytapoihin, jos ne täyttävät kyseisessä asetuksessa vahvistetut edellytykset.ê Vuoden 1994 liittymisasiakirja 29 artikla ja I liite, s. 56 (mukautettu)4 artiklaEdellä 1 artiklan nojalla annetulla asetuksella voidaan säätää, että perustamissopimuksen Ö 81 Õ artiklan 1 kohtaan sisältyvää kieltoa ei sovelleta kyseisessä asetuksessa säädetyn määräajan aikana sopimuksiin, päätöksiin ja yhdenmukaistettuihin menettelytapoihin, jotka ovat olemassa Ö 1 päivänä tammikuuta 1995 Õ ja joihin sovelletaan Itävallan, Ruotsin ja Suomen liittymisen vuoksi perustamissopimuksen Ö 81 Õ artiklan 1 kohtaa ja jotka eivät täytä Ö 81 Õ artiklan 3 kohdan edellytyksiä. Tätä artiklaa ei kuitenkaan sovelleta sopimuksiin, päätöksiin ja yhdenmukaistettuihin menettelytapoihin, jotka Ö 1 päivänä tammikuuta 1995 kuuluivat Õ jo ETA-sopimuksen 53 artiklan 1 kohdan soveltamisalaan.ê 479/92 4 artikla (mukautettu)5 artiklaEnnen Ö 1 artiklan mukaisesti annetun Õ asetuksen antamista komissio julkaisee asetusluonnoksen, jotta kaikki asianomaiset henkilöt ja järjestöt voivat esittää huomautuksensa komission vahvistamassa kohtuullisessa määräajassa, joka ei saa olla lyhyempi kuin yksi kuukausi.ê 1/2003 42 artiklan 1 alakohta (mukautettu)6 artiklaEnnen Ö 1 artiklan mukaisesti annetun Õ asetuksen antamista komissio kuulee neuvoston asetuksen (EY) N:o 1/2003 14 artiklassa tarkoitettua Ö kilpailurajoituksia ja määräävää markkina-asemaa käsittelevää Õ neuvoa-antavaa komiteaa.ê7 artiklaKumotaan asetus (ETY) N:o 479/92.Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.ê 479/92 7 artikla (mukautettu)8 artiklaTämä asetus tulee voimaan Ö kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä Õ.ê 479/92Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaéLIITE IKumottu asetus ja luettelo sen muutoksistaNeuvoston asetus (ETY) N:o 479/92 (EYVL L 55, 29.2.1992, s. 3) |Neuvoston asetus (EY) N:o 1/2003 (EUVL L 1, 4.1.2003, s. 1) | Ainoastaan 42 artikla |Vuoden 1994 liittymisasiakirja, liitteessä I oleva III.A.4 kohta (EYVL C 241, 29.8.1994, s. 56) |_____________LIITE IIVastaavuustaulukkoAsetus (ETY) N:o 479/92 | Tämä asetus |1, 2 ja 3 artikla | 1, 2 ja 3 artikla |3 a artikla | 4 artikla |4 artikla | 5 artikla |5 artikla | 6 artikla |– | 7 artikla |7 artikla | 8 artikla |– | Liite I |– | Liite II |_____________[1] KOM(87) 868 PV.[2] Katso päätelmien A osan liite 3.[3] Toteutettu Euroopan parlamentille ja neuvostolle annetun komission tiedonannon – Yhteisön säännöstön kodifiointi, KOM(2001) 645 lopullinen – mukaisesti.[4] Katso tämän ehdotuksen liite I.[5] EUVL C […], […], s. […].[6] EUVL C […], […], s. […].[7] EYVL L 55, 29.2.1992, s. 3, asetus sellaisena kuin se on viimeksi muutettuna asetuksella (EY) N:o 1/2003 (EYVL L 1, 4.1.2003, s. 1).[8] Katso liite I.


Tärkeä oikeudellinen huomautus

|

52009PC0517

Ehdotus: neuvoston asetus, eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010  /* KOM/2009/0517 lopull. */

	[pic] | EUROOPAN YHTEISÖJEN KOMISSIO |Bryssel 5.10.2009KOM(2009) 517 lopullinenEhdotus:NEUVOSTON ASETUS,eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010PERUSTELUT1. EHDOTUKSEN TAUSTAEhdotuksen tavoitteetTämän ehdotuksen tavoitteena on vahvistaa jäsenvaltioille Bulgarian ja Romanian 1. tammikuuta 2007 tapahtuneen EU:hun liittymisen vuoksi sekä vuosina 2008 ja 2009 jo toteutettujen säilyttämistoimenpiteiden jatkona Mustanmeren kaupallisesti tärkeimpien kalakantojen kalastusmahdollisuudet ja niihin liittyvät edellytykset vuodeksi 2010.Yleinen taustaElollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 mukaisesti yhteisellä kalastuspolitiikalla varmistetaan sellainen elollisten vesiluonnonvarojen hyödyntäminen, joka luo talouden, ympäristön ja sosiaalisten tekijöiden osalta kestävät olosuhteet. Tärkeä väline näiden tavoitteiden saavuttamisessa on kalastusmahdollisuuksien vuosittainen vahvistaminen suurimpien sallittujen saaliiden (TACien), kiintiöiden ja pyyntiponnistusrajoitusten muodossa.Mustanmeren kalastusmahdollisuudet ja niihin liittyvät edellytykset vahvistettiin yhteisön lainsäädännöllä ensimmäisen kerran vuonna 2008.Kyseisissä Mustaamerta koskevissa yhteisön ensimmäisissä ennalta varautuvissa hoitotoimenpiteissä kehotetaan kansallisia viranomaisia, alan toimijoita ja tieteellistä yhteisöä lisäämään saaliiden ja alukselta purkamisten valvontaa sekä tietojen laatua tieteellisten ja taloudellisten analyysien parantamiseksi.Lisäksi toimenpiteillä tehostetaan yhteisön asemaa keskusteluissa, joita käydään mahdollisesti perustettavassa alueellisessa kalastuksenhoitoelimessä, jonka osapuolina olisivat kaikki Mustanmeren alueen maat.Ennen kuin kehitetään edistyneempi ja yhtenäisempi kyseistä aluetta koskeva kestävän kalastuksen hoitotoimenpiteiden järjestelmä, josta on sovittava monenvälisellä tasolla, tämän ehdotuksen tarkoituksena on antaa vuodeksi 2010 ehdotus säilyttämistoimenpiteistä vuoden 2010 kalastusmahdollisuuksia koskevasta kuulemisesta annetun komission tiedonannon[1] 4 ja 5 sekä 7, 8 ja 9 kohdan mukaisesti.Tavoitteena on, että neuvosto hyväksyisi asetusluonnoksen lokakuussa 2009.Ehdotus sisältää hoitotoimenpiteet, joilla vahvistetaan yhteisön TACit ja kiintiöt sekä niihin liittyvät tekniset toimenpiteet.Voimassa olevat aiemmat säännöksetMonenvälisellä tasolla ei ole voimassa kalavarojen säilyttämistoimenpiteitä.Tämä ehdotus on jatkoa 10. marraskuuta 2008 annetulle neuvoston asetukselle (EY) N:o 1139/2008.Johdonmukaisuus suhteessa unionin muuhun politiikkaan ja muihin tavoitteisiinEhdotetut toimenpiteet on suunniteltu yhteisen kalastuspolitiikan tavoitteiden mukaisesti, ja ne ovat yhdenmukaisia kestävää kehitystä koskevan yhteisön politiikan kanssa.2. KUULEMISET JA VAIKUTUSTEN ARVIOINTISidosryhmien kuuleminenAsianomaiset kaksi jäsenvaltiota ovat tietoisia siitä, että komissio aikoo esittää vuoden 2010 kalastusmahdollisuuksia koskevassa komission käynnistämässä kuulemisessa esitettyjen sääntöjen mukaisia Mustaamerta koskevia säilyttämistoimenpiteitä.Kalastus- ja meriasioiden pääosasto kehotti 5. kesäkuuta 2009 Romanian ja Bulgarian kalastusalan neuvonantajia keskustelemaan keväällä laaditun tieteellis-teknis-taloudellinen kalastuskomitean (STEFC) kertomuksen vaikutuksista vuoden aikana tehtävään piikkikampelaa koskevan TACin tarkasteluun, josta säädetään neuvoston asetuksessa (EY) N:o 1139/2008. Molemmat jäsenvaltiot ovat toimittaneet kirjallisen vastauksen ja sopineet yhdessä pyytävänsä piikkikampelan TACin lisäämistä 130 tonniin.STEFC:n 17. heinäkuuta 2009 antaman lausunnon perusteella piikkikampelan TACia ei ole mitenkään mahdollista lisätä. Toistaiseksi näiden kahden jäsenvaltion kansallisten viranomaisten ja alan toimijoiden kanssa ei ole kuitenkaan käyty erityisiä jäsenneltyjä neuvotteluja. Kyseisiä neuvotteluja on ollut tarkoitus käydä syyskuun 2009 alussa.Asiantuntijatiedon keruu ja käyttöTieteellis-teknis-taloudellinen kalastuskomitea (STECF) kutsui koolle vuoden 2009 maalis- ja heinäkuussa kaksi Mustanmeren alueen maiden (Bulgaria, Romania, Turkki ja Ukraina) asiantuntijatyöryhmää. Ryhmät laativat kertomukset Mustanmeren kilohaili- ja piikkikampelakantojen tilanteesta, ja erityistä huomiota kiinnitettiin yhteisön vesien tilanteeseen. Kertomukset toimitettiin tieteellis-teknis-taloudelliselle kalatalouskomitealle (STECF), joka tarkasteli piikkikampelan kalastusta Mustallamerellä täysistunnossaan huhtikuussa 2009 ja sekä kilohailin että piikkikampelan kalastusta heinäkuun istunnossaan Kööpenhaminassa 13.–17. heinäkuuta 2009.Tieteellis-teknis-taloudellinen kalastuskomitea (STECF) antoi vuoden 2010 kalastusmahdollisuuksia Mustallamerellä koskevan tieteellisen lausuntonsa 17. heinäkuuta 2009[2].STEFC toteaa, että piikkikampelakanta olisi sijoitettava luokkaan 10 komission käynnistämän vuoden 2010 kalastusmahdollisuuksia koskevan kuulemisen mukaisesti. Se merkitsee sitä, että piikkikampelan TACia olisi supistettava vähintään 25 prosentilla 75 tonniin vuoden 2009 yhteisön TACista, joka on 100 tonnia. Olisi toteutettava elvytystoimenpiteitä, joihin sisältyisi mm. pyyntiponnistusten supistaminen ja valikoivampien pyydysten käyttöönotto. Mikään ei viittaa siihen, että voimassa olevaan 50/50-jakoperusteeseen asianomaisen kahden jäsenvaltion kesken olisi tulossa muutosta.STEFC ehdottaa kilohailin osalta, että kyseinen kanta sijoitettaisiin luokkaan 6, mikä tarkoittaa sitä, ettei tälle kannalle vahvisteta yhteisön TACia. Luokka 6 koskeekin tilannetta, jossa kannan tila ei ole tiedossa, ja STEFC suosittelee soveltuvaa saaliin määrää. TAC on pyrittävä vahvistamaan STEFC:n suosituksen mukaiseksi, mutta TACia ei pitäisi muuttaa enempää kuin 15 prosenttia. Koska kantojen määrää koskevia tietoja ei ole, TAC olisi säilytettävä ennallaan.Vaikutusten arviointiEhdotuksessa esitetään, että vuodeksi 2009 vahvistettujen sallittujen saaliiden tasoja alennetaan merkittävästi. Todennäköisiä vaikutuksia kalastusalaan tarkasteltiin asianomaisten kahden jäsenvaltion kansallisten viranomaisten sekä asiantuntijoiden ja tutkijoiden kanssa vuosina 2007 ja 2008. Ehdotetut vähennykset edellyttävät liitännäistoimenpiteitä, joista on keskusteltava asianomaisten jäsenvaltioiden kanssa.Vuotta 2009 koskevien piikkikampelan kalastusmahdollisuuksien osalta voidaan todeta, että Bulgarian piikkikampelan kalastus on lopetettu kansallisesti ja yhteisön tasolla 1. päivästä huhtikuuta alkaen. Kalastus lopetetaan kausittain 15. huhtikuuta ja 15. kesäkuuta väliseksi ajaksi. Saaliiden ja aluksesta purkamisten valvonnan varmistamiseksi on suunnitteilla komission tarkastajien tarkastuskäynti lokakuuksi 2009.Kilohailin kalastusmahdollisuuksia vuodeksi 2010 koskevien sääntöjen soveltaminen merkitsee sitä, että vuoden 2009 jakamaton TAC olisi säilytettävä ennallaan. Siitä ei aiheudu vaikeuksia, kun otetaan huomioon, että Bulgarian ja Romanian yhteenlasketut viime vuosina saadut vuotuiset saaliit ovat alle puolet tästä määrästä.Koska piikkikampelan kalastus on kasvanut Bulgariassa huomattavasti vuonna 2009 ja koska vuosikiintiö täyttyi 1. huhtikuuta 2009, TACin täytäntöönpanon ja kiintiöiden vähentämisen pitäisi lyhyellä aikavälillä johtaa Bulgarian kalastustoiminnan erittäin merkittäviin rajoituksiin.Ehdotusta olisi periaatteessa pidettävä vuosina 2008 ja 2009 sovellettavien, alueen pitkän aikavälin kestävää hyödyntämistä koskevien edellytysten luomiseen tähtäävien toimenpiteiden jatkona.3. EHDOTUKSEEN LIITTYVÄT OIKEUDELLISET NÄKÖKOHDATOikeusperustaTämän ehdotuksen oikeusperusta on neuvoston asetus (EY) N:o 2371/2002 ja erityisesti sen 20 artikla.4. TALOUSARVIOVAIKUTUKSETKalastuslaivaston mukauttamiset saattavat olla tarpeen, kuten Euroopan kalatalousrahaston toimenpiteiden toteuttamista asianomaisissa maissa koskevissa toimintaohjelmissa on ennakoitu. Tästä riippumatta ehdotuksella ei kuitenkaan ole vaikutuksia yhteisön talousarvioon.5. LISÄTIEDOTYksityiskohtainen selvitysEhdotuksessa vahvistetaan Mustallamerellä kalastavien jäsenvaltioiden kalastusmahdollisuudet vuodeksi 2010. Jäsenvaltioille jaetut TACit ja kiintiöt esitetään liitteessä I. Ehdotetut luvut perustuvat komission käynnistämään vuoden 2010 kalastusmahdollisuuksia koskevaan kuulemiseen.Määrällisiin rajoituksiin liittyvät tekniset toimenpiteet koostuvat piikkikampelan kalastuskiellosta 15. huhtikuuta ja 15. kesäkuuta välisenä aikana, aluksesta purettavan piikkikampelan 45 cm:n vähimmäiskoosta ja piikkikampelan kalastukseen tarkoitettujen pohjaverkkojen 400 mm:n laillisen vähimmäissilmäkoon käyttämisestä. Pienempien verkkojen käyttöä koskeva asteittainen käytöstäpoistoaika on nyt päättynyt.Kiintiölajien saaliin arvon korottaminen on kielletty. Saaliin arvon korottamiskiellon yleisenä tavoitteena on saaliin poisheittämisen vähentäminen. Saaliin arvon korottamiskielto tarkoittaa sitä, että on kiellettyä heittää pois lajeja, joihin sovelletaan kiintiötä ja joita saa yhteisön kalastuslainsäädännön mukaan pyydystää ja purkaa aluksesta.Komissio edistää myös kalastuksenhoitoa koskevaa yhteistyötä Mustanmeren alueella sijaitsevien kolmansien maiden kanssa kahdenvälisissä neuvotteluissa Turkin ja Ukrainan kanssa ja soveltuvan alueellisen kalastuksenhoitojärjestön, kuten GFCM:n (Välimeren yleinen kalastuskomissio) kautta.Ehdotus:NEUVOSTON ASETUS,eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[3] ja erityisesti sen 20 artiklan,ottaa huomioon TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96[4] ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Asetuksen (EY) N:o 2371/2002 4 artiklan mukaisesti neuvosto vahvistaa tarvittavat toimenpiteet, jotka koskevat vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista, ottaen huomioon käytettävissä olevat tieteelliset lausunnot sekä erityisesti tieteellis-teknis-taloudellisen kalastuskomitean laatiman kertomuksen.(2) Asetuksen (EY) N:o 2371/2002 20 artiklan mukaisesti neuvosto vahvistaa kalastusmahdollisuudet kalastus- tai kalastusryhmäkohtaisesti ja jakaa ne jäsenvaltioille.(3) Kalastusmahdollisuuksien tehokkaan hallinnoinnin varmistamiseksi olisi vahvistettava kalastustoiminnan harjoittamista koskevat erityisedellytykset.(4) Asetuksen (EY) N:o 2371/2002 3 artiklassa määritellään kalastusmahdollisuuksien jakamisen kannalta merkitykselliset käsitteet.(5) Asetuksen (EY) N:o 847/96 2 artiklan mukaisesti on määriteltävä kannat, joihin kyseisessä asetuksessa säädettyjä eri toimenpiteitä sovelletaan.(6) Kalakantojen säilyttämisen edistämiseksi olisi vuonna 2010 pantava täytäntöön eräitä täydentäviä toimenpiteitä, jotka koskevat kalastuksen teknisiä edellytyksiä.(7) Suurimpien sallittujen saaliiden (TAC) vähentämisen kilohailin osalta ei pitäisi vaikuttaa kyseessä olevan kannan myöhempiin tasoihin, joissa olisi otettava huomioon muiden Mustanmeren rantavaltioiden kalastustoiminta.(8) Kalastusmahdollisuudet olisi käytettävä asiaa koskevan yhteisön lainsäädännön, erityisesti yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93[5] ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98[6] mukaisesti.(9) Moitteettoman soveltamisen ja valvonnan varmistamiseksi silmäkoko olisi mitattava neuvoston asetuksen (EY) N:o 850/98 soveltamista koskevista yksityiskohtaisista säännöistä kalaverkkojen silmäkoon ja langan paksuuden määrittämisen osalta 10 päivänä kesäkuuta 2008 annetun komission asetuksen (EY) N:o 517/2008[7] mukaisesti.(10) Saaliiden poisheittämisen vähentämiseksi olisi kiellettävä kiintiölajien saaliin arvon korottaminen, mikä tarkoittaa sitä, että on kiellettyä heittää pois lajeja, joihin sovelletaan kiintiötä ja joita saa yhteisön kalastuslainsäädännön mukaan pyydystää ja purkaa aluksesta.(11) Yhteisön kalastajien toimeentulon turvaamiseksi on tärkeää avata nämä kalastusmahdollisuudet 1 päivänä tammikuuta 2010. Asian kiireellisyyden vuoksi Euroopan unionista tehtyyn sopimukseen ja Euroopan yhteisöjen perustamissopimuksiin liitetyn, kansallisten kansanedustuslaitosten asemasta Euroopan unionissa tehdyn pöytäkirjan I kohdan 3 alakohdassa mainittuun kuuden viikon määräaikaan on myönnettävä poikkeus,ON ANTANUT TÄMÄN ASETUKSEN:I LUKU Kohde, soveltamisala ja määritelmät1 artikla KohdeTässä asetuksessa vahvistetaan vuodeksi 2010 eräiden kalakantojen kalastusmahdollisuudet Mustallamerellä sekä erityisedellytykset, joiden mukaisesti näitä kalastusmahdollisuuksia voidaan käyttää.2 artikla Soveltamisala1. Tätä asetusta sovelletaan Mustallamerellä toimiviin yhteisön kalastusaluksiin (yhteisön aluksiin).2. Poiketen siitä, mitä 1 kohdassa säädetään, tätä asetusta ei sovelleta kalastustoimintaan, jota harjoitetaan yksinomaan tieteellisiin tutkimustarkoituksiin asianomaisen jäsenvaltion luvalla ja sen alaisuudessa, jos kyseisestä toiminnasta on annettu ennalta tieto komissiolle ja sille jäsenvaltiolle, jonka vesillä tutkimukset suoritetaan.3 artikla MääritelmätTässä asetuksessa sovelletaan asetuksen (EY) N:o 2371/2002 3 artiklassa säädettyjen määritelmien lisäksi seuraavia määritelmiä:a) ’GFCM’ tarkoittaa Välimeren yleistä kalastuskomissiota;b) ’Mustameri’ tarkoittaa päätöslauselman nro GFCM/31/2007/2 mukaista GFCM:n maantieteellistä osa-aluetta;c) ’suurin sallittu saalis (TAC)’ tarkoittaa sitä määrää, joka voidaan pyytää kustakin kannasta kunakin vuonna;d) ’kiintiö’ tarkoittaa yhteisölle, jäsenvaltiolle tai kolmannelle maalle TACista myönnettyä osuutta.II LUKU Kalastusmahdollisuudet ja niihin liittyvät edellytykset4 artikla Saalisrajat ja niiden jakaminenSaalisrajoista, niiden jakamisesta jäsenvaltioiden kesken ja asetuksen (EY) N:o 847/96 2 artiklan mukaisista lisäedellytyksistä säädetään tämän asetuksen liitteessä I.5 artikla Jakamista koskevat erityissäännöksetLiitteessä I vahvistettu saalisrajojen jakaminen jäsenvaltioiden kesken ei rajoita1) asetuksen (EY) N:o 2371/2002 20 artiklan 5 kohdan mukaisesti tehtäviä vaihtoja;2) asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan sekä asetuksen (EY) N:o 2371/2002 23 artiklan 4 kohdan toisen alakohdan mukaisesti tehtäviä kiintiöiden uudelleen jakamisia;3) asetuksen (EY) N:o 847/96 3 artiklan nojalla sallittavaa saaliiden lisäpurkamista;4) asetuksen (EY) N:o 847/96 5 artiklan ja asetuksen (EY) N:o 2371/2002 23 artiklan 4 kohdan ensimmäisen alakohdan mukaisesti tehtäviä vähennyksiä.6 artikla Saaliita ja sivusaaliita koskevat edellytykset1. Aluksella ei saa pitää eikä aluksesta saa purkaa sellaisiin kantoihin kuuluvia kaloja, joille on vahvistettu saalisrajat, paitsi jos saaliit on pyydetty sellaisen jäsenvaltion kalastusaluksilla, joilla on kiintiö, eikä tämä kiintiö ole täyttynyt.2. Kaikki alukselta puretut määrät on luettava kyseessä olevaan kiintiöön tai, jos yhteisön osuutta ei ole jaettu jäsenvaltioiden kesken kiintiöiksi, yhteisön osuuteen.7 artikla Saaliin arvon korottamisen kieltoKalastustoiminnan aikana saaliiksi joutuneet lajit, joihin sovelletaan kiintiöitä, on otettava alukselle ja sen jälkeen purettava, jollei tämä ole vastoin niitä velvollisuuksia, joista säädetään teknisiä sekä valvonta- ja säilyttämistoimenpiteitä koskevassa yhteisön kalastuslainsäädännössä ja erityisesti tässä asetuksessa sekä asetuksissa (ETY) N:o 2847/93 ja (EY) N:o 2371/2002.8 artikla Tekniset siirtymätoimenpiteetTeknisistä siirtymätoimenpiteistä säädetään liitteessä II.III LUKU Loppusäännökset9 artikla Tietojen siirtäminenKun jäsenvaltiot toimittavat komissiolle pyydettyjen kantojen purettujen saaliiden määriin liittyviä tietoja asetuksen (ETY) N:o 2847/93 15 artiklan 1 kohdan mukaisesti, niiden on käytettävä tämän asetuksen liitteessä I olevia kantojen koodeja.10 artikla VoimaantuloTämä asetus tulee voimaan päivänä, jona se julkaistaan Euroopan unionin virallisessa lehdessä .Sitä sovelletaan 1 päivästä tammikuuta 2010.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITEYhteisön aluksiin sovellettavat saalisrajat ja niihin liittyvät edellytykset saalisrajojen vuosittaista hallinnointia varten alueilla, joille on vahvistettu saalisrajatSeuraavissa taulukoissa vahvistetaan TACit ja kiintiöt (tonneina elopainoa, jollei toisin mainita) kannoittain, niiden jako jäsenvaltioille ja niihin liittyvät edellytykset kiintiöiden vuosittaista hallinnointia varten.Kunkin alueen kalakannat mainitaan lajin tieteellisen nimen mukaisessa aakkosjärjestyksessä. Näissä taulukoissa eri lajeista käytettävät koodit ovat seuraavat:Tieteellinen nimi | Kolmikirjaiminen koodi | Yleisnimi |Psetta maxima | TUR | Piikkikampela |Sprattus sprattus | SPR | Kilohaili |Laji: | Piikkikampela | Alue: | Mustameri |Psetta maxima |Bulgaria Romania | 38 38 | Varo-TAC Sovelletaan asetuksen (EY) N:o 847/96 3 artiklaa. Asetuksen (EY) N:o 847/96 4 artiklaa ei sovelleta. Sovelletaan asetuksen (EY) N:o 847/96 5 artiklaa. |EY | 76 |TAC | Ei sovelleta. |Laji: | Kilohaili | Alue: | Mustameri |Sprattus sprattus |Varo-TAC Sovelletaan asetuksen (EY) N:o 847/96 3 artiklaa. Asetuksen (EY) N:o 847/96 4 artiklaa ei sovelleta. Sovelletaan asetuksen (EY) N:o 847/96 5 artiklaa. |EY | 12750 (1) |TAC | Ei sovelleta. |(1) Kalastus sallittu ainoastaan Bulgarian tai Romanian lipun alla purjehtiville aluksille.LIITE IISIIRTYMÄKAUDEN TEKNISET TOIMENPITEET1. Piikkikampelan kalastus on kielletty 15 päivän huhtikuuta ja 15 päivän kesäkuuta välisenä aikana Euroopan yhteisön vesillä Mustallamerellä.2. Piikkikampelan kalastukseen tarkoitettujen pohjaverkkojen laillisen vähimmäissilmäkoon olisi oltava 400 mm.3. Aluksesta purettavan piikkikampelan kokonaispituuden on oltava vähintään 45 cm asetuksen (EY) N:o 850/98 18 artiklan mukaisesti mitattuna.[1] KOM(2009) 224, 12.5.2009.[2] STECF review of Scientific Advice for 2010, (STEFCin vuoden 2010 tieteellistä lausuntoa koskeva tarkastelu), I osa, s. 159–160.[3] EYVL L 358, 31.12.2002, s. 59.[4] EYVL L 115, 9.5.1996, s. 3.[5] EYVL L 261, 20.10.1993, s. 1.[6] EYVL L 125, 27.4.1998, s. 1.[7] EUVL L 151, 11.6.2008, s. 5.